b'\n_START_ARTICLE_\nFlegeton\n_START_PARAGRAPH_\nFlegeton (gr\xc4\x8d. \xce\xa6\xce\xbb\xce\xb5\xce\xb3\xce\xad\xce\xb8\xcf\x89\xce\xbd, Phleg\xc3\xa9th\xc3\xb4n) ili Piriflegeton (gr\xc4\x8d. \xce\xa0\xcf\x85\xcf\x81\xce\xb9\xcf\x86\xce\xbb\xce\xb5\xce\xb3\xce\xad\xce\xb8\xcf\x89\xce\xbd, Puriphleg\xc3\xa9th\xc3\xb4n) u gr\xc4\x8dkoj mitologiji rijeka je vatre u Hadu. Vjerovalo se da Flegeton gori, ali da za to ne koristi nikakvo gorivo, a tako\xc4\x91er se vjerovalo da je on rijeka klju\xc4\x8daju\xc4\x87e krvi.\n_START_SECTION_\nMitologija\n_START_PARAGRAPH_\nFlegeton je tekao paralelno s rijekom Stiks. Bo\xc5\xbeica Stiks bila je zaljubljena u nj, ali bi je svaki put gasio njegov plamen. Na posljetku je Zeus u\xc4\x8dinio da je vatra ne mo\xc5\xbee ugasiti te se ujedinila s Flegetonom.'